31. ΑΠΟΦΑΣΙΣ ΔΙΟΙΚΗΤΟΥ ΟΡΓΑΝΙΣΜΟΥ  ΑΠΑΣΧΟΛΗΣΕΩΣ ΕΡΓΑΤΙΚΟΥ  ΔΥΝΑΜΙΚΟΥ. Αριθ. 99191 της 9/18 Νοέμ. 1971 (ΦΕΚ  Β' 928). Περί ιδρύσεως Σχολών Επαγγελματικής Καταρτίσεως Κατωτέρου Προσωπικού Τουριστικών Επαγγελμάτων, εις τας πόλεις Αθηνών, Λαρίσης, Αγ. Νικολάου, Αλεξανδρουπόλεως, Σερρών, Ιωαννίνων Ερετρίας, Ναυπλίου, Λουτρακίου και Τήνου. Έχοντες υπ' όψει: 1.Τας διατάξεις του υπ' αριθ. 212/1969 Ν.Δ/τος ''περί οργανώσεως και διοικήσεως του Οργανισμού Απασχολήσεως Εργατικού Δυναμικού''. 2.Τας διατάξεις του άρθρ.6 του υπ' αριθ. 2656/1953 Ν.Δ/τος του ''περί οργανώσεως και ελέγχου αγοράς εργασίας''. 3.Τας διατάξεις του υπ' αριθ. 2961/1954 Ν.Δ/τος. 4.Το υπ' αριθ. 59482/1739/71 έγγραφον του Υπουργείου Εθνικής Οικονομίας ''περί προγράμματος ιδρύσεως και λειτουργίας νέων εκπαιδευτικών μονάδων κατά το σχολ. έτος 1971-1972''. 5.Τας διαλαμβανομένας απόψεις εν τω από 21.10.1971 πρακτικώ συσκέψεως των αρμοδίων παραγόντων Ε.Ο.Τ., της Σχολής Τουριστικών Επαγγελμάτων και του ημέτερου Οργανισμού. 6.Τας επιτακτικάς ανάγκας εις ειδικευμένον κατώτερον προσωπικόν των τουριστικών επιχειρήσεων της χώρας, αποφασίζομεν: Ίδρυσις Σχολών. Άρθρ.1.-Ιδρύομεν Σχολάς Επαγγελματικής Καταρτίσεως Κατωτέρου Προσωπικού Τουριστικών Επαγγελμάτων εις τας πόλεις Αθηνών, Λαρίσης, Αγ. Νικολάου, Αλεξανδρουπόλεως, Σερρών, Ιωαννίνων Ερετρίας, Ναυπλίου, Λουτρακίου και Τήνου. Σκοπός των σχολών. Άρθρ.2.-Σκοπός των σχολών τούτων είναι η εν συνεργασία μετά του Ε.Ο.Τ. και της Σ.Τ.Ε., παροχή δια προγράμματος Ταχυρρύθμου Εκπαιδεύσεως Επαγγελματικής Καταρτίσεως και ειδικεύσεως, εντός βραχέος χρονικού διαστήματος, εις τους εκ των ανέργων ενδιαφερομένους ν' απασχοληθώσιν, εις ειδικότητας κατωτέρου προσωπικού Τουριστικών Επιχειρήσεων, προς εξασφάλισιν καλλιτέρων συνθηκών απασχολήσεως τούτων και δημιουργίαν ευνοϊκώτερων προϋποθέσεων λειτουργίας των Τουριστικών Επιχειρήσεων της Χώρας. Προσόντα υποψηφίων μαθητών. Άρθρ.3.-Εις τας Σχολάς δύνανται να εγγράφωνται άρρενες και θήλεις κεκτημένοι τουλάχιστον απολυτήριον δημοτικού σχολείου και ηλικίαν μέχρι 40 ετών κατά προτίμησιν επιδοτούμενοι άνεργοι μη ασκήσαντες ανάλογον επάγγελμα πλέον του εξαμήνου. Προσωπικόν. Άρθρ.4.-1.Το διδακτικόν προσωπικόν των Σχολών, αποτελείται εκ προσώπων κεκτημένων πτυχίον Ανωτάτης ή Ανωτέρας Σχολής ή Σχολής Τουριστικών Επαγγελμάτων ή κεκτημένων επαρκή ειδίκευσιν και εμπειρίαν εις τα θέματα των Τουριστικών Επαγγελμάτων. 2.Το Διοικητικόν Προσωπικόν των Σχολών αποτελείται: α)Εκ του Διευθυντού, κεκτημένου πτυχίον Ανωτάτης ή Ανωτέρας Σχολής ή πτυχίον Σχολής Τουριστικών Επαγγελμάτων ή Μέσης Σχολής και επαρκή ειδίκευσιν και εμπειρίαν επί θεμάτων εκπαιδεύσεως και Διοικήσεως. β)Εκ του Επόπτου σπουδών, κεκτημένου τα εν τη προηγουμένη παρ. α' προσόντα ή επαρκή εμπειρίαν και ειδίκευσιν επί θεμάτων διοικήσεως τουριστικών επιχειρήσεων και γ)Εκ του γραμματέως, κεκτημένου απολυτήριον γυμνασίου ή άλλης ισοτίμου Σχολής. 3.Το προσωπικόν των Σχολών διορίζεται δι' αποφάσεως ημών. Πτυχίον Επαγγελματικής Ειδικότητος. Άρθρ.5.-Εις το τέλος εκάστης εκπαιδευτικής περιόδου ενεργείται εξέτασις των εκπαιδευθέντων εις τας Σχολάς μαθητών και χορηγείται εις τους επιτυχώς αποφοιτώντας πτυχίον Επαγγελματικής Καταρτίσεως της ειδικότητας των. (Αντί της σελ. 98,21) Σελ. 98,21(α) Τεύχος 455 - Σελ. 141 Σχολή Τουριστικών Επαγγελμάτων 18.Β.η.30-31 332 Γενικά. Άρθρ.6.-1.Διά κανονισμού λειτουργίας καθορισθήσονται ειδικώτερον τα αφορώντα εις την λειτουργίαν των ιδρυομένων Σχολών. 2.Πάσα ετέρα λεπτομέρεια αναγκαία δια την εκτέλεσιν της παρούσης ρυθμίζεται δι' αποφάσεως ημών. Η παρούσα δημοσιευθήτω δια της Εφημερίδος της Κυβερνήσεως. Αι διατάξεις του Ν.Δ 533/1970 ''περί προαγωγής υπαλλήλων και καταργήσεως της διακρίσεως των Κλάδων εις Κεντρικούς και Περιφερειακούς (τόμ. 2Α σελ. 316,42) επεξετάθησαν και επί της Σχολής Τουριστικών Επαγγελμάτων, δια Β.Δ. 236/1972 (ανωτ. σελ. 64,865).

[Source: greek_legal_code_raptarchis | Tokens: 3529]